text: ভিকারুননিসার অধ্যক্ষ হচ্ছেন আইডিয়ালের রুমানা শাহীন - কলেজ - Dainikshiksha
  ভিকারুননিসার অধ্যক্ষ হচ্ছেন আইডিয়ালের রুমানা শাহীন
  ভিকারুননিসা স্কুল অ্যান্ড কলেজে স্থায়ী অধ্যক্ষ হিসেবে নিয়োগ দেয়া হচ্ছে মতিঝিল আইডিয়াল স্কুল অ্যান্ড কলেজের ইংরেজি বিভাগের সহকারী অধ্যাপক রুমানা শাহীন শেফাকে। এর মধ্য দিয়ে ভিকারুননিসা স্কুল অ্যান্ড কলেজ দীর্ঘ আট বছর পর স্থায়ী অধ্যক্ষ পাবে।
  জানা গেছে, গতকাল শনিবার (২৭ এপ্রিল) রাজধানীর ভিকারুননিসা নূন স্কুল অ্যান্ড কলেজের অধ্যক্ষ নিয়োগ পরীক্ষা অনুষ্ঠিত হয়েছে। এ নিয়োগ পরীক্ষায় মোট ১৫ জন প্রার্থীর অংশগ্রহণ করার কথা থাকলেও ১৩ জন উপস্থিত ছিলেন। পরীক্ষার মাঝামাঝি সময়ে আরও দুইজন প্রার্থী কেন্দ্র থেকে বের হয়ে চলে যান। একজনের লিখিত পরীক্ষা বাতিল করা হয়। মোট ১০ জন প্রার্থী লিখিত পরীক্ষায় পাস করে মৌখিক পরীক্ষায় অংশগ্রহণ করেন।